title: Phylloscopus collybita
text: A mosqueta (Phylloscopus collybita (Vieillot, 1817)) ye una au d'a orden d'os Passeriformes y familia Phylloscopidae que se reproduz en selvas ubiertas en Europa y lo Palearctico.
  
  Ye una au migratoria que pasa d'hibierno en o sud y ueste d'Europa, o sud d'Asia y o norte d'Africa.
  
  A fembra construye un niedo abovidau en o solero u amán d'ell, y asume a mayor parti d'a responsabilidat de criar y alimentar a los pollets, mientres que lo masclo participa mica en l'anidación, pero desfiende lo suyo territorio d'os rivals y ataca a los depredadors potencials.
  
  Ye una au insectivora que se mueve inquieta a traviés d'a follarasca. S'ha rechistrau que captura insectos, sobretot moscas, de mas de 50 familias, de conchunta con atros invertebraus de chicota y meyana grandaria. Prendrá os uegos y as tenyas de paixarelas y palometas. S'ha estimau que la mosqueta requiere arredol d'un tercio d'o suyo peso en insectos diariament, y s'alimenta quasi de contino d'agüerro pa encaramullar graixa extra como combustible pa lo largo vuelo migratorio.
  
  Ista chicota au ye sucheta a la depredación de mamifers, como mixins y mustelidos, y aus, particularment falcons d'o chenero Accipiter.
  
  Subespecies 
  P. c. collybita.
  P. c. abietinus.
  P. (c.) tristis.
  
  Referencias
  
  Vinclos externos 
  
  Phylloscopus
  Aus presents en Aragón